
LUA (Lokalt UtviklingsArbeid) for F2-kullet skoleåret 2002/2003

	Mål
	Å gi studentene trening og forståelse for LUA gjennom å arbeide systematisk med mål, innhold, arbeidsmåter, organisering og vurdering av et konkret utviklingsarbeid.

	Rammer
	LUA  starter ved felles forelesning for både studenter og praksislærere i uke 35. Studentene vil der få input på det faglige og det praktiske; faglige og formelle kriterier m.m. Studentene tar videre kontakt med sin barnehage for å undersøke sammen hvilke problemstillinger som det kan være naturlig å arbeide om. Problemstillingen bør ta vare på det tverrfaglige aspektet, og den skal godkjennes av veilederne før gruppa kan sette i gang. 

Gruppa skal ha 5 obligatoriske veiledninger, men kan få flere etter behov. 

Den første veiledningstimen vil foregå i praksisbarnehagen. Den andre blir gruppa innkalt til. En representant fra barnehagen kan også være med i veiledningen inne på HSH. De andre veiledningstimene avtales med veilederne/studentene/representanten fra barnehagen. 

Studentene skal kunne disponere studiedager i alle periodene etter behov og etter samråd med aktuelle fag for å arbeide med gjennomføringen av LUA.

LUA-rapporten teller 40% av endelig karakter i faget Pedagogisk Teori og Praksis.

	Fremdrift
	Frist for innlevering av foreløpig problemstilling inkludert tanker omkring problemstillingen: fredag 13. sept. kl. 12.00. Den sendes pr. e-mail til Oddrun og Margrethe. Første veiledning  vil bli i praksis i ukene 38-39.  

Ytterligere veiledning vil bli fra uke 46?/47?/48?. Gruppene vil bli innkalt via e-mail.

Vi vil anbefale at planleggingsfasen er ferdig til jul.

Gjennomføringsfasen bør være ferdig innen: 15. mars.

Imidlertid må vi også ta hensyn til barnehagen ved å tilpasse oss deres ønsker og behov slik at fristene over er ment som veiledende og som en hjelp til planleggingen siden det er hver gruppe som står ansvarlig for det endelige produktet. 

Avslutningsfase med oppsummering og rapportskriving med levering av rapport: 23. april.

Om mulig bør LUA bli lagt fram i barnehagen i et personalmøte der foreldre kan delta.

	Felles litteratur
	Foss, E. m.fl. (1997): Lokalt utviklingsarbeid i barnehagen.  Oslo: Universitetforlaget. Kap. 2, 4, 7 og 8  

I tillegg kommer annen faglitteratur avhengig av problemstillingen.

